Koirakin tarvitsee syksyllä heijastimia

Koiralle on saatavilla monenlaisia heijastavia tai valon sisältäviä tuotteita.

Myös koirilla on hyvä olla heijastimet pimeän aikaan, jotta peräänajoilta vältyttäisiin. Marko Kauko

Eija Marja-aho

Koiranomistajan on huolehdittava sekä omasta että koiransa näkyvyydestä pimeällä. Heijastinten käyttö lisää koiran, ulkoiluttajan ja muiden tielläliikkujien turvallisuutta ja mukavuutta. Kennelliitto, Autoliitto ja Royal Canin kampanjoivat yhdessä koirien näkyvyyden puolesta.

Koiralle on saatavilla monenlaisia heijastavia tai valon sisältäviä tuotteita. Myös valkoinen koira tarvitsee heijastimia.

Heijastintuotteiden käyttö voi estää myös esimerkiksi metsästyskoiran vakavan loukkaantumisen, jos koira syöksyy saaliin perässä tielle. Lisäksi heijastintuotteet auttavat metsästäjiä erottamaan koiran saaliseläimestä vaativissa olosuhteissa.

Jos koiralle on jo hankittu heijastavia tuotteita, kannattaa niiden kunto tarkistaa säännöllisesti. Heijastimen näkyvyyteen vaikuttavat muun muassa heijastimen tyyppi, ikä ja kuluneisuus. Lisäksi kannattaa tarkistaa, etteivät esimerkiksi koiran karvat estä koiran varusteisiin sijoitetun heijastimen tai valon näkyvyyttä.